
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

238. Τροποποίηση του Π.Δ. 332/1995 (ΑΊ78) «Μέτρα προ¬ 

στασίας κατά της εισαγωγής στη χώρα μέσω αυτής σε 
άλλο κράτος μέλος της Ευρωπαϊκής Ένωσης οργανι¬ 
σμών επιβλαβών για τα φυτά ή τα φυτικά προϊόντα και 
κατά της εξάπλωσής τους στο εσωτερικό της σε συμ¬ 
μόρφωση με την οδηγία 77/93/ΕΟΚτου Συμβουλίου»,σε 
συμμόρφωση με την οδηγία 97/3/ΕΚ του Συμβουλίου... 1 

239. Τροποποίηση, συμπλήρωση και αντικατάσταση διατάξε¬ 

ων του Π.Δ 170/1996 «Κανονισμός κατάταξης δοκίμων 
Πυροσβεστών και μεταθέσεων του πυροσβεστικού προ¬ 
σωπικού του Πυροσβεστικού Σώματος» (Α' 131), όπως 
τροποποιήθηκε, συμπληρώθηκε και αντικαταστάθηκε με 
τα Π.Δ. 33/1997 (Α'35), 239/1997 (ΑΊ77), 240/1997 
(Α' 177), 150/1998 (Α' 113), 397/1998(Α'276),68/1999 
(Α'86), και άλλες διατάξεις». 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 238 
Τροποποίηση του Π.Δ. 332/1995 (ΑΊ78) «Μέτρα προστασίας κα¬ 
τά της εισαγωγής στη χώρα μέσω αυτής σε άλλο κράτος μέ¬ 
λος της Ευρωπαϊκής Ένωσης οργανισμών επιβλαβών για τα 
φυτά ή τα φυτικά προϊόντα και κατά της εξάπλωσής τους στο 
εσωτερικό της σε συμμόρφωση με την οδηγία 77/93/ΕΟΚτου 
Συμβουλίου»,σε συμμόρφωση με την οδηγία 97/3/ΕΚ του 
Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 4του Ν. 2147/1952(Α' 155) «Περί προλήψεως και 
καταστολής των ασθενειών και των εχθρών των φυτών και περί 
οργανώσεωςτης Φυτοπαθολογικής Υπηρεσίας». 

β. του άρθρου 1 παρ. 1 έως 3 του Ν. 1338/1983(Α'34) «Εφαρ¬ 
μογή του κοινοτικού δικαίου», όπως τροποποιήθηκε από το άρ¬ 
θρο 6 του Ν. 1440/1984 (Α'70) «Συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής Κοινότη¬ 
τας Άνθρακος καιΧάλυβος καιτου Οργανισμού Εφοδιασμού ΕΥ- 
ΡΑΤΟΜ» καιτου άρθρου 3 του Ν.1338/1983 όπως αντικαταστά- 
θηκε με το άρθρο 65 του Ν. 1892/1990 (ΑΊ01). 

γ. του άρθρου 29 Α του Ν.1558/1985(ΑΊ37) «Κυβέρνηση και 
κυβερνητικά όργανα», όπως αυτό προστέθηκε με το άρθρο 27 


του Ν. 2081/1992 (ΑΊ54) και αντικαταστάθηκε από το άρθρο 1 
παρ. 2του Ν. 2469/1997 (Α'38). 

δ. της απόφασης με αριθμό 353001/2000 (Β'566) κοινής από¬ 
φασης του Πρωθυπουργού καιτου Υπουργού Γεωργίας «Ανάθε¬ 
ση αρμοδιοτήτων στους Υφυπουργούς Γεωργίας Ευάγγελο Αρ- 
γύρη και Φώτη Χατζημιχάλη». 

2. Τις διατάξεις της παρ. 3 του άρθρου 22 του Ν. 2362/95 
(Α'247) «Περί δημοσίου Λογιστικού Ελέγχου δαπανών του Κρά¬ 
τους και άλλες διατάξεις». 

3. Το γεγονός ότι από τις διατάξεις αυτού του Διατάγματος προ- 
καλείται δαπάνη σε βάροςτου Κρατικού Προϋπολογισμού ύψους 
100.000.000 δρχ. περίπου για το τρέχον έτος και 100.000.000 δρχ. 
περίπου για καθένα από τα επόμενα οικονομικά έτη. 

Η ανωτέρω δαπάνη θα καλυφθεί από το πρόγραμμα Δημοσίων 
Επενδύσεων του Υπουργείου Γεωργίας (σύμφωνα με τον Κανο¬ 
νισμό 1257/99/ΕΚ (ί 160/99) και το άρθρο 11 του Ν. 2512/97 
(ΑΊ38) 

4. Τις 179 και 361/2000 γνωμοδοτήσεις του Συμβουλίου της 
Επικράτειας, μετά από πρόταση του Υπουργού Εθνικής Οικονο¬ 
μίας και Οικονομικών και του Υφυπουργού Γεωργίας. 

Άρθρο 1 
Σκοπός 

Σκοπός του παρόντος διατάγματος είναι η τροποποίηση δια¬ 
τάξεων του Π.Δ. 332/1995 (ΑΊ78) «Μέτρα προστασίας κατά της 
εισαγωγής στη χώρα ή μέσω αυτής σε άλλο κράτος μέλος της 
Ευρωπαϊκής Ένωσης οργανισμών επιβλαβών για τα φυτά ή τα 
φυτικά προϊόντα και κατά της εξάπλωσής τους στο εσωτερικό 
της σε συμμόρφωση με την οδηγία 77/93/ΕΟΚτου Συμβουλίου», 
σε συμμόρφωση με την οδηγία 97/3/ΕΚ του Συμβουλίου, της 
20ης Ιανουάριου 1977 «για την τροποποίηση της οδηγίας 
77/93/ΕΟΚ για τα μέτρα προστασίας κατά της εισαγωγής στα 
Κράτη Μέλη οργανισμών επιβλαβών για τα φυτά ή τα φυτικά 
προϊόντα και κατά της εξάπλωσής τους στην Κοινότητα» (ΕΈ. 
αριθ. 127της 30-1-1997, σελ. 30). 

Άρθρο 2 

Μετά το άρθρο 16 του Π.Δ. 332/1995(ΑΊ78) προστίθενται τα 
ακόλουθα άρθρα: 

« Άρθρο 16 α 

Σε περίπτωση εμφάνισης ή υποψιών περί της εμφάνισης επι¬ 
βλαβών οργανισμών συνεπεία εισαγωγής ή διάδοσής τους στην 
επικράτεια της χώρας είναι δυνατόν η χώρα να λαμβάνει χρημα¬ 
τοδοτική συνεισφορά «φυτοϋγειονομικού ελέγχου» της Κοινότη¬ 
τας σύμφωνα μετις διατάξειςτων άρθρων 16β και 16γ, για την κά¬ 
λυψη των δαπανών που αφορούν άμεσα τα απαραίτητα μέτρα 
που ελήφθησαν ή προβλέπονται για την καταπολέμηση των επι¬ 
βλαβών αυτών οργανισμών προκειμένου να εξαλειφθούν, ή εάν 
αυτό δεν είναι εφικτό, να ελεγχθούν. 

Άρθρο 16β 

1. Η Δ/νση Προστασίας Φυτικής Παραγωγής του Υπουργείου 

Γεωργίας υποβάλλει αίτηση στην αρμόδια υπηρεσία της Επιτρο¬ 
πής προκειμένου να λάβει χρηματοδοτική συνεισφορά της Κοι¬ 
νότητας που αναφέρεται στο άρθρο 16α εφόσον αποδείξει ότι ο 
επιβλαβής συγκεκριμένος οργανισμός, ανεξαρτήτως του εάν 
αναφέρεται στα παραρτήματα I και II του παρόντος: 

- έχει κοινοποιηθεί σύμφωνα με τις διατάξεις του άρθρου 14 
παράγραφος 1 ή παράγραφος 2 στοιχείο α) και 

- συνιστά άμεσο κίνδυνο για ολόκληρη την Κοινότητα ή τμήμα 
της λόγω της εμφάνισής του σε περιοχή στην οποία δεν είχε εμ- 
φανισθεί κατά το παρελθόν, είχε εξαλειφθεί ή βρίσκεται υπό εξά¬ 
λειψη και 

- έχει εισαχθεί σε αυτή τη περιοχή με παρτίδες φυτών, φυτικών 
προϊόντων ή άλλων αντικειμένων που προέρχονται από τρίτη χώ¬ 
ρα ή άλλη περιοχή της Κοινότητα. 

2. Ως απαραίτητα μέτρα κατά το άρθρο 16α νοούνται τα εξής: 

α. η καταστροφή, η απολύμανση, η απεντόμωση, η αποστεί¬ 
ρωση, ο καθαρισμός ή οποιαδήποτε άλλη αγωγή που εφαρμόζε¬ 
ται επισήμως ή μετά από επίσημη αίτηση σχετικά με: 

- τα φυτά, τα φυτικά προϊόντα και άλλα αντικείμενα που αποτε¬ 
λούν την παρτίδα ή τις παρτίδες μέσω των οποίων έχει εισαχθεί 
ο επιβλαβής οργανισμός στην εν λόγω περιοχή και τα οποία 
έχουν διαπιστωθεί ως πράγματι ή ενδεχομένως μολυσμένα, 

- τα φυτά τα φυτικά προϊόντα και τα άλλα αντικείμενα που 
έχουν διαπιστωθεί ως πράγματι ή ενδεχομένως μολυσμένα από 
τους εισαχθέντες επιβλαβείς οργανισμούς, τα οποία έχουν 
προέλθει από τα φυτά της παρτίδας η των εν λόγω παρτίδων ή 
βρέθηκαν εγγύς των φυτών, φυτικών προϊόντων ή άλλων αντι¬ 
κειμένων των παρτίδων αυτών ή εκείνων που προήλθαν από αυ¬ 
τά. 

- τα καλλιεργητικά υποστρώματα και τα εδάφη που έχουν δια¬ 
πιστωθεί ως πράγματι ή ενδεχομένως μολυσμένα από τους εν 
λόγω επιβλαβείς οργανισμούς. 

- τα υλικά παραγωγής, πρώτης συσκευασίας, δεύτερης συ- 
σκευασίας και αποθήκευσης, οι χώροι αποθήκευσης ή πρώτης 
συσκευασίας και τα μεταφορικά μέσα, που έχουν έλθει σε επαφή 
με τα ανωτέρω φυτά, φυτικά προϊόντα ή αντικείμενα ή μέρος αυ¬ 
τών. 

β. οι επιθεωρήσεις ή οι εργαστηριακοί έλεγχοι που πραγματο¬ 
ποιούνται επισήμως ή μετά από επίσημη αίτηση, προκειμένου να 
ελεγχθεί η ύπαρξη ή η έκταση της μόλυνσης από τον εισαχθέντα 
επιβλαβή οργανισμό. 

γ. η απαγόρευση ή ο περιορισμός της χρησιμοποίησης καλ¬ 
λιεργητικού υποστρώματος, καλλιεργήσιμων εκτάσεων, ή χώ¬ 
ρων καθώς και φυτών, φυτικών προϊόντων ή άλλων αντικειμένων, 
εκτός από εκείνα που αποτελούν την παρτίδα ή τις εν λόγω παρ¬ 
τίδες ή προέρχονται από αυτές που προβλέπονται σε αποφάσεις 
για την αντιμετώπιση και εξάλειψη φυτοϋγειονομικών κινδύνων 
σε σχέση με τον εισαχθέντα επιβλαβή οργανισμό. 

3. Οι δαπάνες που καταβάλλονται από πιστώσεις του κρατικού 
προϋπολογισμού και πρόκειται: 

- να καλύψουντο σύνολο ή μέροςτου κόστουςτων μέτρωνπου 
αναφέρονται στην παράγραφο 2 πρώτη και δεύτερη περίπτωση, 
εκτός εκείνων που αφορούν τις τρέχουσες δαπάνες λειτουργίας 
των αρμοδίων αρχών 

- ή να αντισταθμίσουν πλήρως ή εν μέρει οικονομικές απώλει¬ 
ες εκτός από τις απώλειες των κερδών οι οποίες προέρχονται 
άμεσα από ένα ή περισσότερα μέτρα που αναφέρονται στην πα¬ 
ράγραφο 2 τρίτη περίπτωση, 

λογίζονται ως δαπάνες σχετιζόμενες άμεσα προς τα αναγκαία 
μέτρα της παραγράφου 2. 

4. Με την επιφύλαξη του άρθρου 14 και για να λάβει την ειδική 
χρηματοδοτική συνεισφορά της Κοινότητας η Διεύθυνση Προστα¬ 
σίας Φυτικής Παραγωγήςτου Υπουργείου Γεωργίας υποβάλλει, το 
αργότερο κατά τη διάρκεια του έτους που ακολουθεί την διαπί¬ 
στωση της εμφάνισης του επιβλαβούς οργανισμού αίτηση στην 
Επιτροπή, στην οποία γνωστοποιεί στην Επιτροπή και στα άλλα 
κράτη μέλη: 

- τα στοιχεία της κοινοποίησης που αναφέρεται στην παρά¬ 
γραφο 1 πρώτη περίπτωση 

- τη φύση και την έκταση της εμφάνισης του επιβλαβούς οργα¬ 
νισμού όπωςπροβλέπεται στο άρθρο 16α, καθώς επίσης το ιστο¬ 
ρικό και τις λεπτομέρειες για τη διαπίστωσή του, 

-τηνταυτότητατωνπαρτίδωνγιατις οποίες γίνεται λόγος στην 


τρίτη περίπτωση της παραγράφου 1, με τις οποίες εισήχθη ο επι¬ 
βλαβής οργανισμός, 

- τα ληφθέντα ή προβλεπόμενα απαραίτητα μέτρα και το χρο¬ 
νοδιάγραμμα εφαρμογής τους για τα οποία ζητείται η καταβολή 
της χρηματοδοτικής συνεισφοράς της Κοινότητας, καθώς και 

- τα επιτευχθέντα αποτελέσματα και το πραγματικό ή υπολογι¬ 
ζόμενο κόστος των δαπανών που έχουν αναληφθεί ή πρόκειται 
να αναληφθούν και το τμήμα αυτών που καταβλήθηκε από δημό¬ 
σιες πιστώσεις για την υλοποίηση των απαραίτητων μέτρων. 

Όταν η εμφάνιση του επιβλαβούς οργανισμού έχει διαπιστω¬ 
θεί πριν από την 30 Ιανουάριου 1997, η ημερομηνία αυτή θεω¬ 
ρείται ως ημερομηνία διαπίστωσης της εμφάνισης του επιβλα¬ 
βούς οργανισμού κατά την έννοια των παραγράφων 4 και 5, υπό 
την προϋπόθεση ότι η πραγματική ημερομηνία διαπίστωσης δεν 
είναι προγενέστερη της 1ης Ιανουάριου 1995. Η διάταξη αυτή 
δεν εφαρμόζεται για τις αποζημιώσεις διαφυγόντων κερδών 
που αναφέρονται στην παράγραφο 3 δεύτερο εδάφιο, εκτός 
εξαιρετικών περιπτώσεων που καθορίζονται με κοινοτικούς κα¬ 
νονισμούς για οικονομικές απώλειες που σημειώθηκαν μεταγε¬ 
νέστερα. 

5. Η χορήγηση χρηματοδοτικής συνεισφοράς της Κοινότη¬ 
τας δεν θίγει τις τυχόν αξιώσεις της χώρας ή ιδιωτών έναντι τρί¬ 
των, συμπεριλαμβανομένων άλλων κρατών μελών στις προβλε- 
πόμενες από το άρθρο 16γ παράγραφος 3 περιπτώσεις, για την 
απόδοση δαπανών, την κάλυψη απωλειών ή την αποζημίωση 
άλλων ζημιών, δυνάμει του εθνικού, του κοινοτικού ή του διε¬ 
θνούς δικαίου. Εφόσον οι εν λόγω δαπάνες, απώλειες ή ζημίες 
καλύπτονται από την χρηματοδοτική συνεισφορά της Κοινότη¬ 
τας, οι αξιώσεις αυτές εκχωρούνται αυτοδίκαια στην Κοινότητα 
σύμφωνα με τις ισχύουσες ρυθμίσεις, η δε εκχώρηση παράγει 
αποτελέσματα από της καταβολής της κοινοτικής συνεισφο¬ 
ράς. 

6. Τα ποσά της χρηματοδοτικής συνεισφοράς της Κοινότητας 
που καταβάλλονται στη χώρα επιστρέφονται εξ ολοκλήρου ή εν 
μέρει από τη χώρα προς την Κοινότητα, εάν αποδειχθεί ότι: 

- τα απαραίτητα μέτρα που ελήφθησαν δεν εφαρμόσθηκαν ή 
δεν εφαρμόσθηκαν με τρόπο σύμφωνο με τις λεπτομέρειες ή 
προθεσμίες που καθορίσθηκαν βάσει αυτών των διατάξεων που 
επιβάλλονται από τους επιδιωκόμενους στόχους ή 

- τα καταβληθέντα ποσά χρησιμοποιήθηκαν για σκοπούς άλ¬ 
λους από εκείνους υπέρ των οποίων εδόθη η χρηματοδοτική συ¬ 
νεισφορά ή 

- έχει διαπιστωθεί μια κατάσταση όπως αυτή που περιγράφε- 
ται στο άρθρο 24 παράγραφος 2 του Κανονισμού (ΕΟΚ) αριθ. 
4253/88του Συμβουλίου της 19ης Δεκεμβρίου 1988 (ΕΕΙ_374της 
31-12-1988, σελ. 1). 

Άρθρο16γ 

Σχετικά με τα αίτια εμφάνισης του επιβλαβούς οργανισμού, 
σύμφωνα με το άρθρο 16α ισχύουν τα ακόλουθα: 

Η Επιτροπή εξακριβώνει εάν η εμφάνιση του επιβλαβούς ορ¬ 
γανισμού στη συγκεκριμένη ζώνη προκλήθηκε από τη διακίνη¬ 
ση, εντός της ζώνης αυτής, μιας ή περισσοτέρων παρτίδων-φο- 
ρέων του επιβλαβούς αυτού οργανισμού, και προσδιορίζει το ή 
τα διαδοχικά κράτη μέλη από τα οποία προέρχονται οι παρτίδες. 

Σε περίπτωση που εξακριβώνεται, σύμφωνα με τα παραπάνω, 
ότι προέρχεται η παρτίδα/παρτίδες-φορείς του επιβλαβούς ορ¬ 
γανισμού από την χώρα, η Διεύθυνση Προστασίας Φυτικής Πα¬ 
ραγωγής ενημερώνει αμέσως την Επιτροπή, μετά από αίτησή 
της, σχετικά με όλες τις λεπτομέρειες που αφορούν την καταγω¬ 
γή της παρτίδας/παρτίδων και όλες τις σχετικές διοικητικές δια¬ 
δικασίες, συμπεριλαμβανομένωντων εξετάσεων, επιθεωρήσεων 
και ελέγχων, προκειμένου να εξακριβωθούν οι λόγοι για τους 
οποίους η χώρα δεν διαπίστωσε ότι η παρτίδα/παρτίδες δεν πλη¬ 
ρούσαν τις υποχρεώσεις που απορρέουν από τις διατάξεις του 
παρόντος διατάγματος. Ενημερώνει επίσης την Επιτροπή, κατό¬ 
πιν αιτήσεώς της, για τον προορισμό όλων των άλλων παρτίδων 
που απεστάλησαν από την ίδια καταγωγή/καταγωγές κατά τη 
διάρκεια ορισμένης περιόδου. 

Προκειμένου να συμπληρωθούν οι εν λόγω πληροφορίες, μπο¬ 
ρούν να διεξαχθούν έρευνες στη χώρα κατ’ εντολή της Επιτρο¬ 
πής, από τους εμπειρογνώμονες του άρθρου 16. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3167 


Άρθρο 3 

Το παρόν διάταγμα αρχίζει να ισχύει από την 1 Απριλίου 1998. 

Στον Υφυπουργό Γεωργίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 6 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Ε. ΑΡΓΥΡΗΣ 

-♦- 

( 2 ) 

Τροποποίηση, συμπλήρωση και αντικατάσταση διατάξεωντου 
Π.Δ 170/1996 «Κανονισμός κατάταξης δοκίμων Πυροσβεστών 
και μεταθέσεων του πυροσβεστικού προσωπικού του Πυροσβε¬ 
στικού Σώματος» (ΑΊ31), όπως τροποποιήθηκε .συμπληρώθηκε 
και αντικαταστάθηκε μετά Π.Δ. 33/1997 (Α'35), 239/1997 (Α'177), 
240/1997 (ΑΊ77), 150/1998 (ΑΊ13), 397/1998(Α'276),68/1999 
(Α'86), και άλλες διατάξεις». 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 περιπτώσεις (α), (β), (δ), (στ), (η) και 
(θ) του Ν. 1481/1984 «Οργανισμός Υπουργείου Δημόσιας Τάξης» 
(ΑΊ52), όπως το άρθρο αυτό αντικαταστάθηκε από το άρθρο 1 
παρ. 1 του Ν. 1590/1986. 

β. Του άρθρου 1 παρ. 2 του Ν. 1590/1986 «Τροποποίηση δια¬ 
τάξεων του Ν. 1481/1984 «Οργανισμός Υπουργείου Δημόσιας 
Τάξης» και άλλες διατάξεις» (Α'49). 

γ. Του άρθρου 29 Ατού Ν. 1558/1985 «Κυβέρνηση και Κυβερ¬ 
νητικά Όργανα» (ΑΊ37), όπως προστέθηκε με το άρθρο 27 του 
Ν. 2081/1992 (ΑΊ54) και αντικαταστάθηκε με το άρθρο 1 του 
παρ. 2ατου Ν. 2469/1997 (Α'38). 

δ. Του άρθρου 12 παρ. 2 του Ν. 2713/1999 «Υπηρεσία Εσωτε¬ 
ρικών Υποθέσεων της Ελληνικής Αστυνομίας και άλλες διατά¬ 
ξεις» (Α'89). 

ε. Του Π.Δ. 137/1986 «Συγκρότηση της Γενικής Γραμματείας 
Δη μόσιας Τ άξης» (Α'51). 

στ. Του Π.Δ. 108/1994 «Περιορισμός αρμοδιότητας κατά την 
έκδοση κανονιστικών διαταγμάτων και αποφάσεων σε θέματα 
αρμοδιότητας των Υπουργείων Προεδρίας της Κυβέρνησης και 
Δημόσιας Τάξης». (Α'82). 

2. Το γεγονός ότι από τις διατάξεις του παρόντος διατάγματος 
δεν προκαλείται δαπάνη σε βάρος του κρατικού προϋπολογι¬ 
σμού. 

3. Την318/2000 γνωμοδότηση του Συμβουλίου της Επικράτει¬ 
ας, ύστερα από πρόταση του Υπουργού Δημόσιας Τάξης, απο¬ 
φασίζουμε: 

Άρθρο 1 

Τροποποίηση και αντικατάσταση διατάξεωντου Κανονισμού 
Κατάταξης 

1 .-Στο κεφάλαιο Α' (ΚΑΝΟΝΙΣΜΟΣ ΚΑΤΑΤΑΞΗΣ) του Π.Δ. 
170/1996 (Α' 131), όπως αντικαταστάθηκε με το άρθρο 1 του Π.Δ. 
240/1997 (Α' 177) και εν συνεχεία τροποποιήθηκε, συμπληρώθη¬ 
κε και ισχύει σήμερα επέρχονται οι ακόλουθες αντικαταστάσεις 
τροποποιήσεις και συμπληρώσεις: 

Ι.Το δεύτερο εδάφιο της περ. (β), της παρ. 1, του άρθρου 1 
αντικαθίσταται ως εξής: 

«Ειδικά οι υποψήφιοι για τις κατηγορίες Α,Β και για τη ΣΤ, μό¬ 
νον όποιοι κατέχουν πτυχίο Ανώτερης Σχολής Εμπορικού Ναυτι¬ 
κού, μπορούν να συμμετέχουν σε διαγωνισμό για κατάταξη στο 
Πυροσβεστικό Σώμα εφόσον έχουν ηλικία μέχρι και 30 ετών». 

2. Μετά το τελευταίο εδάφιο της περ. (β), της παρ. 1 ,του άρ¬ 
θρου 1, το οποίο προστέθηκε με το άρθρο 1 περ. 1 του Π.Δ. 
397/98 (Α'276), προστίθεται εδάφιο ως εξής: 


«Ως προϋπηρεσία νοείται ένα πλήρες έτος». 

3. Στην παρ. 2, του άρθρου 1 η σχετική με την κατηγορία Β ρύθ¬ 
μιση, όπως τροποποιήθηκε με την περ. (3) του άρθρου 1 του Π.Δ. 
397/98 .αντικαθίσταται ως εξής: 

« ΚΑΤΗΓΟΡΙΑ Β' 

Από τους υποψήφιους που έχουν πτυχίο Τ.Ε.Ι. Τμημάτων Μη- 
χανολογίας, Ηλεκτρολογίας, Ηλεκτρονικής, Οχημάτων, Φυτικής 
Παραγωγής, Δασοπονίας, Τεχνολογίας Πετρελαίου, Λογιστικής, 
Νοσηλευτικής, Ηλεκτρονικών Υπολογιστικών Συστημάτων και 
Πληροφορικής» 

4. Στηνπαρ. 2του άρθρου 1 η σχετική με την κατηγορία Δ ρύθ¬ 
μιση, όπως αντικαταστάθηκε με την περ. (4) του άρθρου 1 του 
Π.Δ. 397/98 αντικαθίσταται ως εξής: 

«ΚΑΤΗΓΟΡΙΑ Δ' 

Από τους υποψηφίους που είναι κάτοχοι τελικού τίτλου σπου¬ 
δών (απολυτηρίου ή πτυχίου, εκτός του πτυχίου ειδικότητας) 
οποιουδήποτε τύπου Λυκείου και επαγγελματικής άδειας οδη¬ 
γού αυτοκινήτου κατηγορίας Γ και άνω, η έκδοση ή επέκταση 
της οποίας να πραγματοποιήθηκε πριν την προκήρυξη του δια¬ 
γωνισμού». 

5. Στηνπαρ. 2 του άρθρου 1 το τελευταίο εδάφιο της σχετικής 
με την κατηγορία Ε (β) ρύθμισης αντικαθίσταται ως εξής: 

«Με την απόφαση της προκήρυξης καθορίζονται οι θέσεις ανά 
ειδικότητα της κατηγορίας αυτής». 

6. Στην παρ. 2 του άρθρου 1 στην σχετική με την κατηγορία Ζ 
ρύθμιση, διαγράφεται η φράση: 

«ή Φιλαρμονικής» και προστίθεται η φράση «προτασσομένων 
των υποψηφίων που έχουν δίπλωμα, έναντι αυτώνπου έχουν πτυ¬ 
χίο». 

7. Στο τέλος της παρ. 3 του άρθρου 1 προστίθεται η φράση 

«ή άλλου Σχολείου των Ειδικών Δυνάμεων, που καθορίζεται με 

την Απόφαση της προκήρυξης, οτην οποία προσδιορίζονται και 
οι θέσεις που καταλαμβάνουν οι υποψήφιοι με βάση το πτυχίο ή 
την ειδικότητά τους καθώς και ο τρόπος αλληλοσυμπλήρωσης 
αυτών». 

8. Στο τέλος του τρίτου εδαφίου της παρ. 1 του άρθρου 3 δια¬ 
γράφεται η φράση: 

«και στις εφημερίδες της έδρας της Πυροσβεστικής Υπηρε¬ 
σίας, σε περίπτωση τοπικού διαγωνισμού» και τίθεται τελεία με¬ 
τά τη φράση «της πρωτεύουσας.». 

9. Το πρώτο και δεύτερο εδάφιο της περ. (γ) της παρ. 2 του άρ¬ 
θρου 4 αντικαθίσταται ως εξής: 

«γ. Η κατάταξη σε σειρά επιτυχίας των υποψηφίων της κατη¬ 
γορίας Δ γίνεται με βάση το γενικό βαθμό του βασικού τελικού 
τίτλου σπουδών. Στη βαθμολογία αυτή προστίθενται δύο (2) μο¬ 
νάδες για όσους έχουν Ε ή Δ κατηγορίας επαγγελματική άδεια 
οδήγησης αυτοκινήτου και τρεις (3) μονάδες για κάθε πλήρες 
εξάμηνο προϋπηρεσίας που έχει ο υποψήφιος σε οχήματα για τα 
οποία απαιτείται άδεια οδήγησης Γ κατηγορίας και άνω. Οι υπο¬ 
ψήφιοι που έχουν προϋπηρεσία τουλάχιστον ένα πλήρες εξάμη¬ 
νο σε οχήματα για τα οποία απαιτείται άδεια οδήγησης Γ' Κατη¬ 
γορίας και άνω προτάσσονται στον πίνακα επιτυχόντων των υπο¬ 
ψηφίων που δεν έχουν προϋπηρεσία ανεξάρτητα από τη 
συνολική βαθμολογία που συγκεντρώνουν». 

ΙΟ.Το πρώτο εδάφιο της παρ. 3 του άρθρου 4 αντικαθίσταται 
ως εξής: 

«3. Στους υποψηφίους όλων των κατηγοριών, που έχουν υπη¬ 
ρετήσει τη στρατιωτική τους θητεία στις Ένοπλες Δυνάμεις ως 
Έφεδροι Αξιωματικοί ή έχουν πτυχίο αλεξιπτωτιστή ή υποβρύχι¬ 
ου καταστροφέα από τις Ειδικές Δυνάμεις των Ενόπλων Δυνά¬ 
μεων προστίθεται στη βαθμολογία τους επιπλέον μία (1) μονάδα 
για κάθε ένα από τα ως άνω προσόντα». 

11. Το άρθρο 5, όπως αντικαταστάθηκε από το άρθρο 1 περ. 14 
του Π.Δ. 397/98 αντικαθίσταται ως εξής : 

«Άρθρο 5 

Στους διαγωνισμούς για κατάταξη δοκίμων πυροσβεστών 
προκηρύσσονται και θέσεις αθλητών, σύμφωνα μετά οριζόμενα 
στο άρθρο 34 παρ. 11 του Ν. 2725/1999 (Α' 121)». 

12. Το τρίτο εδάφιο της παρ. 2 του άρθρου 6 αντικαθίσταται ως 
εξής: 

«Οι Επιτροπές αυτές συγκροτούνται με απόφαση του Αρχηγού 
Πυροσβεστικού Σώματος και αποτελούνται από δυο (2) Αξιωμα¬ 
τικούς Γ ενικών Υπηρεσιώντου Σώματος και ένα (1) καθηγητή Σω¬ 
ματικής Αγωγήςτης Πυροσβεστικής Ακαδημίας ή πυροσβεστικό 
υπάλληλο πτυχιούχο Τ.Ε.Φ.Α.». 

13. Μετά την περ. (δ) τηςπαρ. 2του άρθρο 6 προστίθεται περί¬ 
πτωση (ε) ως εξής: 

«ε. Μεταφορά ομοιώματος ανθρώπου, βάρους 50 κιλών, σε 
απόσταση 80 μέτρων και σε χρόνο 50" (μια προσπάθεια)». 

14. Στο τέλος του άρθρου 6 προστίθεται παρ.6 ως εξής: 

«6. Υποψήφιοι επιτυχόντες στις αθλητικές δοκιμασίες και υγει¬ 
ονομικές εξετάσεις καλούνται από το αρμόδιο Τμήμα της Διεύ¬ 
θυνσης Προσωπικού του Αρχηγείου Πυροσβεστικού Σώματος 
για να υποβληθούν σε ψυχοτεχνικές δοκιμασίες (ΤΕ3Τ3) προ¬ 
σωπικότητας (Μ.Μ.Ρ.Ι.) προκειμένου να εξακριβωθούν οι ψυχι¬ 
κές τους ικανότητες. Με την εξέταση αυτή ερευνάται κυρίως η 
κρίση, η προσαρμοστικότητα στις μεταβαλλόμενες καταστάσεις 
και απαιτήσεις, η αυτοκυριαρχία, η συναισθηματική σταθερότη¬ 
τα, η δομή της προσωπικότητας, η σκέψη και η αντίληψη. Οι ψυ¬ 
χοτεχνικές δοκιμασίες διενεργούνται από τριμελή επιτροπή που 
συγκροτείται με διαταγή του Αρχηγού Πυροσβεστικού Σώματος 
και αποτελείται από έναν (1) Ανώτερο Αξιωματικό και δύο (2) Ψυ¬ 
χολόγους ή Ψυχίατρους, που δύνανται να προέρχονται από Υγει¬ 
ονομικούς Αξιωματικούς του Σώματος ή της Ελληνικής Αστυνο¬ 
μίας ή από Κρατικό Νοσοκομείο ή από τις Ένοπλες Δυνάμεις.» 

15. Το πρώτο εδάφιο της παρ. 4 του άρθρου 7 αντικαθίσταται 
ως εξής: 

«4. Για τον υπολογισμό του αριθμού των επιτυχόντων που κα¬ 
λούνται για κατάταξη και ο οποίος δεν μπορεί να είναι μεγαλύτε¬ 
ρος των κενών οργανικών θέσεων πυροσβεστικού προσωπικού 
που προκηρύχθηκαν, λαμβάνονται υπόψη, για μεν τους Εθελο¬ 
ντές Πενταετούς Υποχρέωσης (Ε.Π.Υ.), το σύνολο των θέσεων 
που προκηρύσσονται στο Πυροσβεστικό Σώμα, για δε τους εθε¬ 
λοντές πυροσβέστες, ο συνολικός αριθμός των θέσεων κάθε πό¬ 
λης, ρυθμιζομένων των ειδικοτέρων λεπτομερειών με την από¬ 
φαση προκήρυξης του διαγωνισμού». 

16. Μετά το άρθρο 8 προστίθεται άρθρο 8 Α ως εξής: 

«Άρθρο 8 Α 

1 .Οι αποφοιτούντες από τη Σχολή Πυροσβεστών υποχρεού- 
νται να υπηρετήσουν στο Πυροσβεστικό Σώμα επί τέσσερα (4) 
χρόνια από την ημερομηνία αποφοίτησης από τη Σχολή. Κατά τα 
λοιπά εξακολουθούν να ισχύουν οι διατάξεις του άρθρου 6 του 
Ν. 1339/1983 (Α'35). 

2. Οι διατάξεις του άρθρου 10 του Ν. 683/1977 (Α'247) εφαρ¬ 
μόζονται αναλόγως και για τους πυροσβεστικούς υπαλλήλους 
που παραιτούνται ή αποπέμπονται πριντη συμπλήρωση του χρό¬ 
νου υποχρεωτικής παραμονής στο Σώμα της προηγούμενης πα¬ 
ραγράφου». 

2.-Η παρ. 1 του άρθρου 2 του Π.Δ. 397/1998 (Α'276) αντικαθί¬ 
σταται ως εξής: 

«1 .Για μια πενταετία από τη δημοσίευση του παρόντος διατάγ¬ 
ματος, το ανώτατο όριο ηλικίας για συμμετοχή σε διαγωνισμό για 
κατάταξη δοκίμων πυροσβεστών, όσων έχουν προσληφθεί για 
μία (1) τουλάχιστον πλήρη αντιπυρική περίοδο τεσσάρων (4) μη¬ 
νών, ως εποχικοί υπάλληλοι για τη δασοπυρόσβεση, στη Δασική 
Υπηρεσία ή το Πυροσβεστικό Σώμα, αυξάνεταιτόσαέτη, όσα και 
οι αντιπυρικές περίοδοι πρόσληψής τους, όχι όμως πέραν του 
33ου έτους και στη συνολική βαθμολογία τους προστίθεται, για 
κάθε μία (1) πλήρη αντιπυρική περίοδο, μία (1) μονάδα». 

Άρθρο 2 

Συμπλήρωση διατάξεων του Κανονισμού Μεταθέσεων. 

Στο τέλος του πρώτου εδαφίου της παρ. 1 του άρθρου 15 του 
Π.Δ. 170/1996 (Α' 131) προστίθεται εδάφιο που έχει ως εξής: 
«Αμοιβαίες μεταθέσεις μεταξύ Πυροσβεστών επιτρέπονται μό¬ 
νον εφόσον είναιτου ιδίου φύλου, έχουν διοριστεί από τον ίδιο πί¬ 
νακα κατάταξης και έχουν δηλώσει, ως πόλη συμφερόντωντους, 
την πόλη στην όποια υπηρετούν». 

Άρθρο 3 

Συμπλήρωση, τροποποίηση και αντικατάσταση διατάξεωντου 
Π.Δ. 3/2000 

Στις διατάξεις του Π.Δ. 3/2000(Α'6) επέρχονται οι ακόλουθες 
συμπληρώσεις, τροποποιήσεις και αντικαταστάσεις: 

1.- Το πρώτο εδάφιο της παρ. 3 του άρθρου 1 αντικαθίσταται 
ως εξής: 

«3. Στην έδρα κάθε Περιφερειακής Διοίκησης Πυροσβεστικών 
Υπηρεσιών, συγκροτείται κατά την αντιπυρική περίοδο κάθε 


έτους, με απόφαση του Υπουργού Δημόσιας Τάξης, κλιμάκιο 
υπαγόμενο επιχειρησιακά στη Δ.Α.Ε.Ε., στο οποίο διατίθεται και 
ασκεί τα ακόλουθα ειδικά καθήκοντα μόνον στην περίπτωση που 
ανακύπτει σοβαρό περιστατικό εμπρησμού δάσους, ο αναγκαί¬ 
ος αριθμός κατωτέρων Αξιωματικών Γ ενικών Υπηρεσιώντου Πυ¬ 
ροσβεστικού Σώματος και της Ελληνικής Αστυνομίας. Το προ¬ 
σωπικό των κλιμακίων απαλλάσσεται από τα καθήκοντα της Υπη¬ 
ρεσίας του μόνον όταν δραστηριοποιείται με εντολή της Δ. Α. Ε. Ε, 
η μετακίνηση του ενεργείται με μέριμνα και κατάλληλα οχήματα 
της Αστυνομίας και έχει ως έργο: 

α. Τη συλλογή και αξιολόγηση πληροφοριών που αφορούν την 
πρόληψη εμπρησμών καθώς και την καταστολή κάθε ενέργειας 
από οποιονδήποτε και αν προέρχεται και στοχεύει στην με οποι- 
ονδήποτε τρόπο και μέσο πρόκληση εμπρησμών σε δάση και δα¬ 
σικές εκτάσεις. 

β. Τη διερεύνηση, αντιμετώπιση και χειρισμό σοβαρών περι¬ 
στατικών εμπρησμού σε δάση και δασικές εκτάσεις 

γ. Την ανακάλυψη και σύλληψη δραστών εμπρησμού και 

δ. Συνεργάζεται με τις Πυροσβεστικές και Αστυνομικές Υπη¬ 
ρεσίες και συντρέχει στο ανακριτικό τους έργο τις αρμόδιες κα¬ 
τά τόπο Πυροσβεστικές Υπηρεσίες». 

2. - Στο άρθρο 1 προστίθεται παρ. 4 ως εξής: 

«4.Οι διατάξεις των άρθρων 93-96,107-110 και 119-122 του 
Π.Δ. 141/1991 (Α'58) που αφορούν αρμοδιότητες της Ελληνικής 
Αστυνομίας και υπηρεσιακές ενέργειες των οργάνων της για την 
πρόληψη - καταστολή εγκλημάτων και τις συλλήψεις εφαρμόζο¬ 
νται αναλόγως από τη Δ. Α. Ε. Ε. και το προσωπικό της για τη ν πρό¬ 
ληψη - καταστολή των εγκλημάτων εμπρησμού και τους υπαίτι¬ 
ους αυτών». 

3. - Στην αρχή της παρ. 3 του άρθρου 2 προστίθεται εδάφιο ως 
εξής: 

«3. Το προσωπικό της Δ.Α.Ε.Ε., που εκτελεί υπηρεσία με βάση 
τις υπηρεσιακές ανάγκες και τις σχετικές διαταγές, τελεί σε διαρ¬ 
κή ετοιμότητα για την ταχεία επέμβασή του, όταν παρίσταται 
ανάγκη και θεωρείται ότι βρίσκεται σε διατεταγμένη υπηρεσία σε 
κάθε τόπο της επικράτειας κάθε φορά που καθίσταται αναγκαία 
η παρέμβασή του, φέρει πολιτική περιβολή, μετακινείται με κα¬ 
τάλληλα υπηρεσιακά αυτοκίνητα και δίκυκλα και φέρει κατάλλη¬ 
λο οπλισμό, σύμφωνα με την ισχύουσα νομοθεσία και τις σχετι¬ 
κές διαταγές, για τον οποίο εκπαιδεύεται ανελλιπώς στις αρμό¬ 
διες Υπηρεσίες της Ελληνικής Αστυνομίας». 

Άρθρο 4 
Άλλες διατάξεις 

1 .-Στις προβλεπόμενες από την παρ. 2 του άρθρου 112 του 
Π.Δ. 210/1992 (Α'99) (άρθρο 1 παρ. 2 Π.Δ. 122/1990) ειδικότητες 
Υγειονομικών Αξιωματικών Πυροσβεστικού Σώματος προστίθε¬ 
νται του Γυναικολόγου και Δερματολόγου. 

2.-Στο άρθρο 2 του Π.Δ. 53/1989 (Α'26) επέρχονται οι ακόλου¬ 
θες τροποποιήσεις: 

α. Στην παρ. 1 η φράση «στα Τμήματα» αντικαθίσταται με τη 
φράση «στις Σχολές Δοκίμων Αρχιπυροσβεστών και Ανθυποπυ- 
ραγών». 

β. Οι παρ. 2 και 3 αναριθμούνται αντίστοιχα σε 3 και 4 και προ¬ 
στίθεται παρ. 2 ως εξής: 

«2. Στους υποψήφιους για τη Σχολή Δοκίμων Πυροσβεστών 
που εμπίπτουν σε μία ή περισσότερες από τις κατηγορίες της 
προηγούμενης παραγράφου στη συνολική βαθμολογία τους 
προστίθεται μία (1) μονάδα.» 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από την δημοσίευ¬ 
σή του στην Εφημερίδα της Κυβερνήσεως. 

Στον Υπουργό ΔημόσιαςΤάξηςαναθέτουμε τη δημοσίευση και 
εκτέλεση του παρόντος διατάγματος. 

Αθήνα, 8 Σεπτεμβρίου 2000 

